

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-3927-ISAW-2/2021**

Заводни број: **351-270/2021-01**

Дана: 08.07.2021. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву, Радић Небојше из Бачког Брестовца, улица Маршала Тита бр. 132, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-19-10-2/2021-02, доноси:

**Р Е Ш Е Њ Е**

**Одбацује се** захтев **Радић Небојше из Бачког Брестовца**, улица Маршала Тита бр. 132, за издавање решења о одобрењу извођења радова на изградњи прикључка на гасну дистрибутивну мрежу са КМРС и унутрашње гасне инсталације-породична стамбена зграда, на катастарској парцелибр. **556 к.о. Бачки Брестовац**, **због неиспуњености формалних услова за поступање по истом.**

**О б р а з л о ж е њ е**

Радић Небојша из Бачког Брестовца, улица Маршала Тита бр. 132, преко пуномоћника, Зорић Милана из Бачког Грачаца, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног појекта израђена под бројем Г 22-21 ИДП, март 2021. године, од стране „Ласта пројект“ Нови Сад, Булевар Цара Лазара бр. 90 одговорно лице Ратко Вуца, дипл.инж.маш., главни пројектант Милан Зорић, дипл.инж.маш., лиценца ИКС бр. 330 А877 05;
* Идејни пројекат – свеска 6 – пројекат машинских инсталација, израђен под бројем Г 22-21 ИДП, март 2021. године, од стране „Ласта пројект“ Нови Сад, одговорни пројектант Ратко Вуца, дипл.инж.маш., главни пројектант Милан Зорић, дипл.инж.маш., лиценца ИКС бр. 330 А877 05;
* Пуномоћ- овлашћење за подношење захтева;
* Решење издато од стране ЈП „Србијагас“, 06-02-1/К-1000 од 24.05.2021. године;
* Катастарско топографски план;
* Копија плана катастарске парцеле 556 к.о. Бачки Брестовац;
* Препис листа непокретности бр. 846 к.о. Бачки Брестовац и
* Доказ о уплати прописаних такси и накнада за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 68/19), и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**Увидом у поднети захтев утврђено је да је није достављено правоснажно решење о озакоњењу за део стамбеног објекта који није уписан у јединствену евиденцију непокретности, а који се прикључује на ДГМ или правоснажна употребна дозвола за доградњу стамбеног објекта који се прикључује на ДГМ како је предвиђено Локацијским условима број ROP-ODZ-3927-LOC-1/2021 од 18.03.2021. године.**

Како захтев садржи горе наведени недостатак, у складу са чланом 28. став 6. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

**Поука о правном средству**: Против овог решења може се, преко овог органа, изјавити приговор Општинском већу општине Оџаци у року од три дана од дана достављања решења.

Обрадио:

дипл.правник, Светлана Јовановић

Руководилац Одељења,

дипл.инж.грађ., Татјана Стаменковић